Börn | Fjölskyldulíf | mbl | 8.12.2019 | 19:00 Lítil stelpa setti út á Melaniu Trump Melania Trump hitti skólakrakka í Lundúnum . AFP Börn eru þekkt fyrir að segja segja sannleikann og það gerðu níu og tíu ára gamlar enskar stúlkur eftir að forsetafrú Bandaríkjanna , Melania Trump , hjálpaði þeim að pakka inn gjöfum í Norður-Lundúnum á dögunum . Stúlkurnar báru forsetafrúnni vel söguna að því er fram kemur á vef Daily Mail þó svo að förðunarstíll hennar hafi fengið að finna fyrir því . „ Ég verð að vera að vera hreinskilin og segja að hún var of mikið förðuð . Það gerði það að verkum að hún leit út fyrir að vera sorgmædd en hún var í rauninni mjög glöð , “ sagði níu ára gömul stúlka . Tíu ára gömul stúlka sagði að skólafélagar sínir hefðu búist við því að frú Trump yrði fúllynd en annað kom á daginn . Melania Trump kom á óvart og var að sögn stúlkunnar mjög indæl .